CELEX: 32018D1687
Language: hr
Date: 2018-11-07 00:00:00
Title: Provedbena odluka Komisije (EU) 2018/1687 оd 7. studenoga 2018. o izmjeni odluke Komisije 2007/25/EZ o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu, u pogledu njezina razdoblja primjene (priopćeno pod brojem dokumenta C(2018) 7240) (Tekst značajan za EGP.)

9.11.2018   
               
               
                  HR
               
               
                  Službeni list Europske unije
               
               
                  L 279/36
               
            
         PROVEDBENA ODLUKA KOMISIJE (EU) 2018/1687
         оd 7. studenoga 2018.
         o izmjeni odluke Komisije 2007/25/EZ o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu, u pogledu njezina razdoblja primjene
         
            
               (priopćeno pod brojem dokumenta C(2018) 7240)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (1), a posebno njezin članak 36. stavak 1.,
         budući da:
         
                     (1)
                  
                  
                     U Odluci Komisije 2007/25/EZ (2) utvrđene su određene zaštitne mjere u vezi s visokopatogenom influencom ptica (VPIP) i premještanjem ptica kućnih ljubimaca u pratnji vlasnika u Uniju. Donesena je kao odgovor na slučajeve izbijanja visokopatogene influence ptica podtipa H5N1 u cilju zaštite zdravlja životinja i ljudi u Uniji. Primjenjuje se do 31. prosinca 2018.
                  
               
                     (2)
                  
                  
                     Slučajevi izbijanja VPIP-a različitih podtipova H5 i rjeđe podtipa H7 i dalje se pojavljuju u cijelom svijetu kod peradi i drugih ptica koje se drže u zatočeništvu. VPIP je postao endemski u nekoliko trećih zemalja, a u nekim trećim zemljama se pojavio prvi put. I dalje postoji opasnost od unošenja virusa visokopatogene influence ptica u Uniju premještanjem ptica kućnih ljubimaca iz trećih zemalja te je stoga potrebno zadržati mjere za smanjenje rizika utvrđene u Odluci 2007/25/EZ.
                  
               
                     (3)
                  
                  
                     Uz to, u pripremi je, u okviru Uredbe (EU) 2016/429 Europskog parlamenta i Vijeća (3), niz delegiranih akata kojima će se utvrditi pravila o ulasku u Uniju peradi i drugih ptica koje se drže u zatočeništvu. Pravilima utvrđenima u tim delegiranim aktima utvrdit će se pristup za određene rizike koji se odnose na bolesti peradi i drugih ptica koje se drže u zatočeništvu te na jamstva za zdravlje životinja koja se zahtijevaju za ptice koje se drže kao kućni ljubimci. Pravilima utvrđenima u tim delegiranim aktima uzet će se u obzir i preporuke Znanstvenog mišljenja o influenci ptica koje je 14. rujna 2017. (4) donijela Europska agencija za sigurnost hrane (EFSA).
                  
               
                     (4)
                  
                  
                     S obzirom na globalnu epidemiološku situaciju u pogledu VPIP-ja i u očekivanju donošenja delegiranih akata o unošenju u Uniju peradi i drugih ptica koje se drže u zatočeništvu, potrebno je produljiti razdoblje primjene Odluke 2007/25/EZ do 31. prosinca 2019.
                  
               
                     (5)
                  
                  
                     Odluku 2007/25/EZ trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U članku 6. Odluke 2007/25/EZ datum „31. prosinca 2018.” zamjenjuje se datumom „31. prosinca 2019.”.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 7. studenoga 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 178, 28.6.2013., str. 1.
         
         
            (2)  Odluka Komisije 2007/25/EZ od 22. prosinca 2006. o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu (SL L 8, 13.1.2007., str. 29.).
         
            (3)  Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 84, 31.3.2016., str. 1.).
         
            (4)  EFSA Journal 2017.; 15(10):4991.